ไอ้หนุ่มรถไถ หัวใจวายหน้าทีวี นอนลุ้นบอลคู่เปิดยูโร เช้ามาเป็นศพ
(ภาพจาก ร.ต.อ.ภัคภพ พูนเพิ่ม ร้อยเวร),หนุ่ม 26 อาชีพขับรถไถดินอยู่ที่อำนาจเจริญ ทำงานกลับมาบ้านมาซื้อเบียร์ดื่ม รอเวลาดูบอล คู่เปิดสนามยูโร 2016 เช้ามาหลานไปเรียก เจอนอนแข็งเสียชีวิตแล้ว แม่บอกก่อนหน้านี้ลูกชายบ่นเจ็บหน้าอก คาดหัวใจล้มเหลว  ,วันที่ 11 มิ.ย.59 ร.ต.อ.ภัคภพ พูนเพิ่ม ร้อยเวร สภ.เมืองอำนาจเจริญ ได้รับแจ้งว่ามีคนเสียชีวิต ที่บ้านเลขที่ 58 หมู่ที่ 3 ต.บุ่ง อ.เมือง จ.อำนาจเจริญ จึงรายงานให้ผู้บังคับบัญชาทราบ พร้อมทั้งรีบเดินทางไปตรวจสอบที่เกิดเหตุเป็นบ้านชั้นเดียวปลูกอยู่กลางทุ่งนา พบศพนายจักราชัย ทำชอบ อายุ 26 ปี นอนตายอยู่บนเสื่อ สภาพนุ่งกางเกงขาสั้นสีดำ ไม่สวมเสื้อ,จากการสอบถามนางมา ขันทัก อายุ 69 ปีแม่ของผู้ตาย เล่าให้ฟังว่า นายจักราชัย ลูกชาย มีอาชีพขับรถไถรับจ้าง ตอนกลางวันจะออกไปรับจ้างไถนาชาวบ้านเป็นประจำทุกวัน จนกระทั่งวันที่ 10 มิ.ย. เวลาประมาณ 20.00 น. ลูกชาย กลับบ้านพร้อมซื้อเบียร์มาดื่มด้วย 1 ขวด จากนั้นนั่งดูโทรทัศน์อยู่กับหลานชาย แต่จะนานเท่าไหร่ตนไม่รู้ เพราะตนนอนหลับไปก่อนแต่รู้ว่านายจักราชัย ชอบดูถ่ายทอดสดการแข่งขันฟุตบอลมาก จนรุ่งเช้ายังเห็นนายจักราชัยนอนอยู่ จึงคิดว่าไถนารับจ้างมาคงเหนื่อย เลยไม่ได้ปลุก ส่วนตนออกไปเลี้ยงวัวที่ทุ่งนาตั้งแต่เช้า มีเพียงหลานนั่งดูโทรทัศน์อยู่ที่บ้าน ต่อมาหลานชายหิวข้าวจึงเข้าไปปลุกนายจักราชัยให้ช่วยไปต้มบะหมี่ให้กิน จึงรู้ว่านายจักราชัยเสียชีวิตแล้ว รีบวิ่งไปบอกเพื่อนบ้านข้างเคียงมาดู และไปตามตนที่ทุ่งนา,นางมา แม่ผู้ตาย ยังบอกด้วยว่า พักหลังลูกชายมักจะบ่นเจ็บหน้าอกอยู่บ่อยๆ เคยไปหาหมอที่คลินิกในตัวเมืองอำนาจเจริญ หมอให้ยามากิน แต่ตนก็รู้สึกว่าลูกชายร่างกายยังแข็งแรงปกติดี ไม่คิดว่าจะมาเสียชีวิตลงด้วยอายุเพียงเท่านี้,ส่วนสาเหตุ ภายหลังพลิกศพ เจ้าหน้าที่สันนิษฐานว่า น่าจะเกิดอาการหัวใจวายขณะนอนหลับ อาจมาจากกลางวันทำงานหนัก พอกลางคืนแทนที่จะพักผ่อน กลับดูการถ่ายทอดสดฟุตบอลทางโทรทัศน์ กระทั่งหลับไปแล้วไม่ตื่นอีกเลย.
หนุ่ม 26 อาชีพขับรถไถดินอยู่ที่อำนาจเจริญ ทำงานกลับมาบ้านมาซื้อเบียร์ดื่ม รอเวลาดูบอล คู่เปิดสนามยูโร 2016 เช้ามาหลานไปเรียก เจอนอนแข็งเสียชีวิตแล้ว แม่บอกก่อนหน้านี้ลูกชายบ่นเจ็บหน้าอก คาดหัวใจล้มเหลว  
ดูบอลตาย,ตายหน้าทีวี,ดูบอลยูโร,ไอ้หนุ่มรถไถ,จักราชัย ทำชอบ,ลุ้นบอล,หัวใจวาย,อำนาจเจริญ,ข่าวทั่วไทย,ข่าวสังคม,ไทยรัฐออนไลน์